Evropski lideri i dalje neodlučni oko budžeta
Na sastanku pred evropski samit zakazan za kraj ove nedelje, evropski lideri još uvek nisu postigli sporazum na šta i koliko trošiti iz budžeta.
Sve se na kraju vrti oko novca. Jedni bi ga željeli vidjeti više u evropskom budžetu, drugi, u strahu da time finansiraju jačanje Brisela, žele proći što jeftinije. A vrijeme prolazi i sada je došao krajnji trenutak za odluku, priznao je i predsjedavajući današnjim sastankom, minister spoljnih poslova Irske, Emon Gilmor. “ Na sporazum poziva i predsjednik Evropskog savjeta, uvjeren da će novac u rukama Brisela značiti više socijalne Evrope, odnosno Evrope po mjeri građana. rekao je predsjednik Evropskog saveta, Herman Van Rompuj. Međutim, otvoreno pitanje je da li će za eventualni sporazum glasati i Evropski parlament u kojem već kruže priče o tome da je nastojeći, primjera radi, pomiriti londonske parlamentarce u visini višegodišnjeg budžeta, došao do bolnog kompromisa - umjesto nešto više od triliona evra koliko je tražio Parlament, i tek nešto manje EK, on će izaći sa prijedlogom da budžet od naredne do 2020. bude 960 milijardi evra. Problem je u tome što postoje garancije samo za 900 milijardi dok bi ostatak bio podijeljen u godišnje rupe u proračunu što praktično znači da bi EU počela da ulazi u dugove. S tim u vezi je ministrima iz Parlamenta poručeno da nikome, pa ni britanskom premijeru Dejvidu Kameronu neće biti dozvoljeno tako nesto, odnosno da zbog njegovih planova oni postaju dužnici. Po svemu sudeći, drama sa evropskim budžetom se nastavlja, dok jedni obećavaju - samo do kraja sedmice, drugi sumnjičavo vrte glavom.